Augustikuu lõpus läheb ka Saturn üle vabariigi Musta Kuu ja oktoobri viimastel päevadel, siirdudes Kaaludesse, jõuab vabariigi Marsi peale tehes samal ajal kvadratuuri transiitsele Pluutole. Ei ütleks, et seosed nataali ja transiitsete planeetide vahel just kerged saavad olema. See seis pärsib algatusvõimet. Kuna Marss valitseb VIII maja, siis võiks  see tähendada ka rahasüsteemi kokkuvarisemist, kas on krooni lõpp või devalveerimine? Kuna Saturn teeb Marsiga mitu ühendust, siis on võimalik, et rahandussüsteemi kollaps võib tulla alles järgmisel aastal peale viimast ühendust. Enne kui Saturn Kaaludesse jõuab, teeb veel poolteistkvadratuuri Veenusele. Jällegi viide rahale.